### UZNESENIA

**z 28. zasadnutia Štátnej komisie**

**pre voľby a kontrolu financovania politických strán pre VII. volebné obdobie**

**29. marca 2018**

*Uznesenie č. 28/1/1*

 *Štátna komisia pre voľby a kontrolu financovania politických strán schvaľuje navrhovaný program rokovania.*

***Uznesenie č. 28/1/2***

*Štátna komisia pre voľby a kontrolu financovania politických strán schvaľuje návrh zápisnice z jej dvadsiateho siedmeho zasadnutia.*

***Uznesenie č. 28/2/1***

 *Štátna komisia pre voľby a kontrolu financovania politických strán berie na vedomie informácie:*

*1) vedúcej Úradu štátnej komisie Mgr. JUDr. Michaely Ružičkovej o doručení výročnej správy politickej strany 99 % - občiansky hlas;*

*2) predsedu Štátnej komisie pre voľby a  kontrolu financovania politických strán JUDr. Eduarda Báránya, DrSc. o plánovanom stretnutí s delegáciou poslancov parlamentu Českej republiky dňa 18.04.2018.*

***Uznesenie č. 28/3/1***

 *Štátna komisia pre voľby a kontrolu financovania politických strán v rámci preverovania podnetu pána Ľ. K. a pani Ľ. K. prerokovala vyjadrenie politickej strany Kotleba – Ľudová strana Naše Slovensko a konštatuje, že nezistila skutočnosti umožňujúce začatie správneho konania.*

***Uznesenie č. 28/3/2***

 *Štátna komisia pre voľby a kontrolu financovania politických strán prerokovala podnet
p. P. J. a ukladá Úradu štátnej komisie zabezpečiť vyjadrenie nezávislého kandidáta
na predsedu Bratislavského samosprávneho kraja pána R. K. a vyjadrenie nezávislého kandidáta na poslanca zastupiteľstva Bratislavského samosprávneho kraja p. R. Š.*

***Uznesenie č. 28/3/3***

 *Štátna komisia pre voľby a kontrolu financovania politických strán prerokovala podnet postúpený Okresným úradom Banská Bystrica, týkajúcim sa podozrenia zo spáchania správneho deliktu uvedeného v § 19 ods. 1 písm. a) zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov a ukladá Úradu štátnej komisie zabezpečiť vyjadrenie politickej strany Kotleba – Ľudová strana Naše Slovensko.*

***Uznesenie č. 28/4/1***

 *K otázkam p. J. M.,* *Štátna komisia pre voľby a kontrolu financovania politických strán uvádza nasledovné:*

*1. Je možné založiť a používať transparentný účet na účely volebnej kampane ešte pred vyhlásením volieb?*

*Áno.*

*2. Je porušením zákona, ak na transparentný účet boli vložené peniaze v hotovosti, ale stalo sa tak ešte pred vyhlásením volieb, t. j. pred začiatkom volebnej kampane?*

*Áno, ide o porušenie zákona.*

*3. Peniaze vložené na transparentný účet v hotovosti sa majú bezodkladne vrátiť. Akú dobu si možno predstaviť pod pojmom „bezodkladne“?*

*Výraz „bezodkladne“ znamená „ihneď“ s prihliadnutím na kontext daného prípadu.*

***Uznesenie č. 28/4/2***

 *Štátna komisia pre voľby a kontrolu financovania politických strán určuje nasledovné dvojice členov štátnej komisie na preskúmanie výročných správ politických strán za rok 2017:*

***JUDr. Eduard Bárány, DrSc. + Ing. Vladimír Pčolinský, PhD.***

***Mgr. Peter Repák + JUDr. Jozef Szabó***

***doc. JUDr. Mojmír Mamojka, PhD. + Ing. Ján Mičovský, CSc.***

***JUDr. Ivan Solej, LL.M. + Ing. Vladimír Zeman***

***Mgr. Peter Pollák, PhD. + JUDr. Rastislav Kaššák, PhD.***

***Ing. Juraj Kolarovič + JUDr. František Imrich***

***JUDr. Andrej Pitoňák + JUDr. Karol Nagy.***